Екскурзия до Скандинавия, Норвегия и норвежките фиорди - Eкскурзии и почивки със самолет с една от най-добрите туристически агенции в България!
дати: 23 юли – 02 август 2020 г.
Програмата се провежда успешно вече 6-та поредна година
Ден 1София / Копенхаген / туристическа обиколка на Копенхаген
Излитане от летище София в 06:30 часа с полет на A/K Lufthansa. Кацане на летище Франкфурт в 07:55 часа. Излитане от летище Франкфурт в 10:00 часа. Кацане на летище Каструп в 11:20 часа и начало на туристическа обиколка на Копенхаген. Въпреки че става дума за една от най-богатите столици в Европа, в която всичко пулсира на високи обороти – от индустрията до финансите, човек има чувството, че се е озовал във ваканционен град. Тук кипи от живот, от хубава храна, от културни събития, от приятни заведения. Едни от най-посещаваните забележителности на града ще са обект на нашата туристическа обиколка: внушителният дворец Кристиансборг – разположен в центъра на остров Слотсхолмен и считан за най-важната сграда в Дания, е всъщност единствената сграда в света, в която едновременно се помещават трите основни елемента на властта – изпълнителна, законодателна и съдебна. Немалка е и частта от двореца, която продължава да се използва от монарха. В непосредствена близост се намира Кралската библиотека, известна като Черния диамант, тъй като черният мрамор и стъкло отразяват сменящите се оттенъци на водата. Една от най-красивите атракции на датската столица е дворецът Амалиенборг. Той е една от резиденциите на кралското семейство и в частност е техният зимен дом, включващ четири сгради, построени в рококо интериор и бароков стил. Сградите образуват обширен двор, в центъра на който е разположена статуята на дворцовия основател – крал Фридрих V. Красивата архитектура на дворцовия комплекс поддържа духа на аристокрацията и традицията на Дания като кралство. На север от площада се намира най-голямата църква на Копенхаген – Фредерикскиркен, по-известна с името Мраморната църква, след което ще видим фонтана Гефион, посветен на северната богиня със същото име, която превърнала четирите си сина в огромни силни бикове – свързани с легендата за възникването на остров Шеланд, където днес е разположен Копенхаген. Няма как да пропуснем и символа на Копенхаген – Малката русалка. Заслугата за тази огромна популярност на статуята е на скулптура Едвард Ериксон. Той създава този дълбоко лиричен и нежен образ на чакащата русалка през 1913 г. Поставена върху голям камък на брега на морето тя ежедневно посреща хиляди туристи от цял свят. *Круиз по каналите на Копенхаген. Настаняване в хотел. Свободно време. *Вечеря. Нощувка.
Ден 2Копенхаген / свободно време
Закуска. Свободно време, в което ви препоръчваме да посетите Замъка Розенборг. Той не е само приказен замък, а и прекрасен музей на история на културата. Тук можете да видите кралските бижута и датската корона Регалия. Музеят разказва историята на датските крале – от Фредерик II, живял в края на XVI век, до Фредерик VII от XIX век. Историята на замъка ни връща в XVI век, когато кралят построява своята лятна резиденция с прекрасна кралска градина. В Копенхаген се намира най-старата пешеходна зона в света, известна като Стрьогет. Тази зона, разположена в самия център на града и считана за една от най-големите пешеходни зони в Европа, всъщност представлява съвкупност от по-малки улици, които образуват тази централна артерия на датската столица. Не може да пропуснете и един от най-старите в света паркове за развлечения и за деца, и за възрастни в сърцето на Копенхаген – Тиволи. Тази най-голяма атракция на Копенхаген заема площ от 82 717 кв. м, вкючващи 32 ресторанта и общо 26 атракции. Те са разположени сред невероятни градини с цветя. Близо 400 000 цветни стръка аранжирани красиво под стари и големи дървета, оформят приятните алеи. Едно от най-колоритните места в Дания определено е районът около пристанището, който съставя старинния квартал Нюхавн. Красивият провлак датира от XVII век, дълъг е няколкостотин метра, а за прокопаването му са използвани шведски затворници. Днес Нюхавн изпълнява чудесната роля на красив пристанищен музей. Ако желаете да видите старинни кораби и лодки, то тук е мястото да се полюбувате на красивите плавателни съдове, които са запазени с любителска цел. Изобилстват и магазините за сувенири, където можете да вземете „малка частица” от Нюхавн за своите близки. По двата бряга на канала са разположени редица цветни постройки, китни ресторантчета или кафенета, където можете да опитате някое местно ястие и да усетите крайморския дух. *Вечеря.
Ден 3Копенхаген / Малмьо / Гренна / Стокхолм
Закуска. Отпътуване от Копенхаген към третия по големина град в Швеция – Малмьо, прекосявайки пролива Йоресун по едноименния мост – един от шедьоврите на човешката инженерна мисъл. Кратък престой в Малмьо с обиколка на централната част на града – централния площад Сторторгет с Кметството и паметника на Густаф Адолф и площад Лила Торг, където са събрани на едно място няколко стари исторически къщи и много на брой заведения. Символ на Мламьо е най-високата жилищна сграда в Скандинавия (190 м) – Усукания торс, а недалеч от центъра се намира и друга забележителност на града – най-старата църква в града Санкт Петри. Продължаваме към шведската столица. Попътна кратка почивка в градчето Гренна, разположено на брега на второто по големина езеро в Швеция – Ветерн. Гренна е известна със своите захарни пръчки, бастунчета или бонбони с най-различни цветове и аромати. Тук буквално на всеки ъгъл ще видите работилница за такива близалки, където се демонстрира пред зрителите как се прави този захарен деликатес. Всяка работилница си има и собствен магазин. Днес тези бонбони се правят само в Гренна и се произвеждат в най-различни форми, размери и цветове. Но класическия оригинал polkagris е в червено и бяло с вкус на мента. Тази рецепта е включена в националната шведска „готварска“ книга. Вечерта пристигане в Стокхолм. Настаняване в хотел. *Вечеря. Нощувка.
Ден 4Стокхолм – туристическа обиколка
Ден 5Стокхолм / Йоребру / Карлстат / Лилехамер
Ден 6Лилехамер / Далснибба / Гайрангер / круиз Гайрангер - Хелесилт (Гайрангер фиорд) / Олесун
Ден 7Олесун / Нордфиорд /Согндал / Боргунд /Лердал
Закуска. Отпътуване за градчето Лердал. Пътят ни ще премине покрай известния Нордфиорд – разположен между красивия Гайрангерфиорд и величествения Согнефиорд, както и под най-големия ледник в Европа – Йостедалсбреен. Живописният пейзаж ни предлага още зелени пасища, ливади и традиционните норвежки къщи с чимови покриви, върху които през лятото прорастват диви цветя. Преди да се настаним в хотела в селцето Лердал, характерно със своите запазени 161 къщи от 18 век, ще направим кратка пауза (ако времето позволява) в намиращото се недалеч селце Боргунд, където е запазена т.нар. Църква на викингите – Св. Андрей. Някога на територията на Норвегия е имало над 1000 старинни църкви от времето на викингите, но до наши дни са останали едва 28. Църквата в Боргунд е построена през XII век и макар точно в този период да започва приемането на християнството, викингите продължават да спазват някои езически ритуали, като поставянето на четири драконови глави на покрива, за да ги пазят от злите сили. Настаняване в хотел в Лердал. Вечеря. Нощувка.
Ден 8Лердал / Флом / *железница Флом – Мирдал / *круиз Флом (Аурландсфиорд-Согнефиорд) – Гудванген (Нерьойфиорд-Согнефиорд) / Вос / Берген
Закуска. Пътувайки през най-дългия автомобилен тунел в света Лердал (24,5 км), стигаме до градчето Флом – райска дестинация за всички пътешественици. Сгушил се като миниатюрно бижу между стръмните планински склонове (в превод името му означава точно това – „долина сред планините“), той се радва на голяма посещаемост още от XIX в., когато влиза в маршрута на круизните кораби с германски и английски туристи. Тази традиция е спазена и до днес – на пристанището във Флом акостират средно около 130 круизни кораба годишно (включително трансатлантическият „Куин Мери 2“), някои от които изглеждат нереално големи в сравнение с града. За тези, които искат да вкусят още от скандинавската пъстрота, предлагаме една от най-големите атракции в градчето – незабравимо пътешествие с железницата Флом по живописната отсечка Флом – Мирдал. Прочуто като едно от най-стръмните и фантастично красиви в света, това дръзко творение на инженерната мисъл преминава през усукани тунели, спираловидни наклони и превежда пътниците през едни от най-красивите места в Норвегия. Маршрутът на железницата е с дължина 20 км, по време на които могат да се видят от речни долини, китни малки ферми, водопади до заснежени планински била. Най-вълнуващата част от пътуването е спирката пред водопада Кьосфосен, който се стича в зигзагообразно направление в продължение на цели 225 метра, като долната част на водопада е с височина 93 метра. Железницата спира буквално пред природната забележителност, в нейната долна част. Програмата продължава с круиз по желание по магнетичния Согнефиорд, чиято неповторима гледка създават стремително извисяващите се в небесата скали (някои достигат 1 700 м). Той е най-големият в Норвегия и вторият по големина в света. Дълъг е 205 км, широк – 4,5 км и е с дълбочина от 1 308 м под морското равнище. Круизът започва от Флом по Аурландсфиорд, продължава през Нерьойфиорд – част от списъка със световното богатство на ЮНЕСКО заради несравнимата си природна красота, богатството от величествени гледки и звуци. 17-километровият фиорд е най-тясната част на Согнефиорд (само 250 м). През цялото време се откриват нови и нови гледки и човек има чувството, че се движим умело в лабиринт от почти отвесно издигащи се внушителни планински склонове, по които се спускат стотици потоци, образувани от топящите се снегове. Крайната ни спирка е Гудванген. Маршрутът продължава през китните части около Вос, за да завърши този ден с Берген – най-често наричан „вратата към фиордите”, първата столица на обединена Норвегия до 1299 г. Пристигане и настаняване в хотел. Сгушен в полите на седем хълма, известни като „седемте планини“, вторият по големина град в Норвегия съблазнява със своите дървени къщи, боядисани в нежни пастелни цветове, виещите се калдъръмени улички, историческата част на града Брюген с реликвите, останали от лигата на Ханзата (съюз на търговски гилдии и градове в Северна Европа в периода между 12-ти и 17-ти век), планината Фльоен. Старинният немски квартал на Берген – Брюген, който носи духа на отдавна отминали времена е включен в списъка на ЮНЕСКО за световно културно наследство. Оцветените в охра и тъмно червено къщи, с гербове и декорации, са станали символ на северния град. Днес тук е архитектурен резерват, където са представени интериори на работилници от 18 и 19 век. Препоръчваме на онези, които искат да видят този приветлив град от птичи поглед, да се изкачат със зъбчатата железница до върха на хълма Фльоен. Пътуването отнема само 7-8 минути, а панорамата, която се разкрива от платформата на височина 320 м към прилежащите острови и фиорди, е страхотна. Разхождайки се по улиците и парковете в Берген, не можете да избегнете суматохата около колоритния пазар и да не се изкушите да си купите някои от многобройните морски деликатеси. *Вечеря. Нощувка.
Ден 9Берген / Хардангерфиорд / водопадът Вьорингсфосен / Гейло – Осло
Ден 10Осло – туристическа обиколка
Ден 11Осло / София
ИМАМЕ ЗАПИСАН МЪЖ ЗА КОМБИНАЦИЯ
Цена за един човек в двойна стая - 1895 € / 3707 лв.
Доплащане за единична стая - 550 € / 1076 лв.
Цена за 3-ти възр.на доп. легло - 1695 € / 3315 лв.
Цена за дете до 12 г. с 2 възр. на доп. легло - 1595 € / 3120 лв.
Самолетен билет София – Виена – Копенхаген с А/К Austrian Airlines;
1 нощувка със закуска и вечеря на бюфет в Лердал в Laerdal Hotel 3***;
В ресторант в центъра на Копенхаген (бюфет) с вкл. вода + 1 безалкохолно или бира – 29 € (1-ва вечеря)
В ресторант в центъра на Копенхаген (бюфет) – 35 € (2-ра вечеря)
В ресторант в центъра на Осло – 30 € (1-ва вечеря)
В ресторант в центъра на Осло – 35 € (2-ра вечеря)
Круиз по каналите на Копенхаген ~50 минути – 18 € (за дете 04-15 г. – 13 €)
Круиз Под мостовете на Стокхолм ~2 ½ часа – 35 €; (за дете 04-15 г. – 23 €)
Пътуване с железницата Флом до Мирдал и обратно – 65 € (за дете 04-15 г. – 37 €)
Круиз Согнефиорд (Аурландсфиорд-Нерьойфиорд) Флом-Гудванген ~2 часа – 35 € (за дете 04-15 г. – 25 €)
Круиз по Ослофиорд ~2 часа – 45 € (за дете 04-15 г. – 30 €)
По желание при сключване на договора и заплащане на депозита – сключване на застраховка “Отмяна на пътуване” на ЗК Евроинс и Мондиал Асистанс
Туроператор ВИА ТРАВЪЛ ООД е застрахован по смисъла на чл. 42 от Закона за Туризма в застрахователна компания ЕВРОИНС със застрахователна полица № 3700100001937.
Допълнителна информация: Тази Интернет страница от уеб сайта на туристическа агенция Виа Травъл описва екскурзия до Скандинавските страни – Дания, Швеция и Норвегия, озаглавена „Скандинавските кралства и царството на фиордите“. Тя е с свързана със следните туристически продукти „Екскурзии до Скандинавия„, „Екскурзия скандинавски фиорди“, „Пътуване до Швеция“ и „Екскурзия норвежки фиорди“. Ако се интересувате от други видове пътувания и туристически пакети свързани със Скандинавските страни, моля отидете в секция „Екскурзия до Норвегия„.